BILAG I

EU-listen over ikkesamarbejdsvillige skattejurisdiktioner

1. Amerikansk Samoa

Amerikansk Samoa anvender ikke automatisk udveksling af finansielle oplysninger, har ikke undertegnet og ratificeret, herunder gennem den jurisdiktion, de er underlagt, OECD's multilaterale konvention om gensidig administrativ bistand som ændret, har ikke givet tilsagn om at anvende BEPS-minimumsstandarderne og har ikke givet tilsagn om at løse disse spørgsmål.

2. Anguilla

Anguilla fremmer offshorekonstruktioner og -ordninger, der skal tiltrække overskud uden reel økonomisk substans, ved at undlade at træffe alle nødvendige foranstaltninger for at sikre en effektiv gennemførelse af substanskravene i kriterium 2.2.

Anguilla afventer en supplerende gennemgang foretaget af Det Globale Forum vedrørende udveksling af oplysninger efter anmodning (kriterium 1.2).

3. Bahamas

Bahamas fremmer offshorekonstruktioner og -ordninger, der skal tiltrække overskud uden reel økonomisk substans, ved at undlade at træffe alle nødvendige foranstaltninger for at sikre en effektiv gennemførelse af substanskravene i kriterium 2.2.

Bahamas har givet tilsagn om at følge anbefalingerne fra den inklusive ramme vedrørende BEPS med hensyn til gennemførelsen af kriterium 3.2 om landeopdelt rapportering i rette tid, således at dette afspejles i peerreviewrapporten om aktion 13 fra den inklusive ramme vedrørende BEPS i efteråret 2023.

4. Fiji

Fiji er ikke medlem af Det Globale Forum for Gennemsigtighed og Informationsudveksling på Skatteområdet (»Det Globale Forum«), har ikke undertegnet og ratificeret OECD's multilaterale konvention om gensidig administrativ bistand som ændret, har skadelige skattebegunstigelsesordninger (eksporterende virksomheder, incitament vedrørende indkomstkommunikationsteknologi samt nedsat skattesats for regionale eller globale hovedsæder), er ikke blevet medlem af den inklusive ramme vedrørende BEPS eller har ikke gennemført OECD's minimumsstandard for bekæmpelse af BEPS og har endnu ikke løst disse spørgsmål.

5. Guam

Guam anvender ikke automatisk udveksling af finansielle oplysninger, har ikke undertegnet og ratificeret, herunder gennem den jurisdiktion, de er underlagt, OECD's multilaterale konvention om gensidig administrativ bistand som ændret, har ikke givet tilsagn om at anvende BEPS-minimumsstandarderne og har ikke givet tilsagn om at løse disse spørgsmål.

6. Palau

Palau anvender ikke automatisk udveksling af finansielle oplysninger, har ikke undertegnet og ratificeret OECD's multilaterale konvention om gensidig administrativ bistand som ændret og har endnu ikke løst disse spørgsmål.

7. Panama

Panama har ikke status af mindst »Largely Compliant« ifølge Det Globale Forum for Gennemsigtighed og Informationsudveksling på Skatteområdet for udveksling af oplysninger efter anmodning og har endnu ikke løst dette spørgsmål. Panama har en skadelig ordning for fritagelse af udenlandsk indkomst og har endnu ikke løst dette spørgsmål.

Panama har givet tilsagn om at følge anbefalingerne fra den inklusive ramme vedrørende BEPS med hensyn til gennemførelsen af kriterium 3.2 om landeopdelt rapportering i rette tid, således at dette afspejles i peerreviewrapporten om aktion 13 fra den inklusive ramme vedrørende BEPS i efteråret 2023.

8. Samoa

Samoa har en skadelig skattebegunstigelsesordning (offshorevirksomhed) og har endnu ikke løst dette spørgsmål.

9. Trinidad og Tobago

Trinidad og Tobago anvender ikke automatisk udveksling af finansielle oplysninger, har ikke status af mindst »Largely Compliant« ifølge Det Globale Forum for Gennemsigtighed og Informationsudveksling på Skatteområdet for udveksling af oplysninger efter anmodning, har ikke undertegnet og ratificeret OECD's multilaterale konvention om gensidig administrativ bistand som ændret, har skadelige skattebegunstigelsesordninger (frizoner) og har endnu ikke løst disse spørgsmål.

Trinidad og Tobago har givet tilsagn om at følge anbefalingerne fra den inklusive ramme vedrørende BEPS med hensyn til gennemførelsen af kriterium 3.2 om landeopdelt rapportering i rette tid, således at dette afspejles i peerreviewrapporten om aktion 13 fra den inklusive ramme vedrørende BEPS i efteråret 2023.

10. Turks- og Caicosøerne

Turks- og Caicosøerne fremmer offshorekonstruktioner og -ordninger, der skal tiltrække overskud uden reel økonomisk substans, ved at undlade at træffe alle nødvendige foranstaltninger for at sikre en effektiv gennemførelse af substanskravene i kriterium 2.2.

11. De Amerikanske Jomfruøer

De Amerikanske Jomfruøer anvender ikke automatisk udveksling af finansielle oplysninger, har ikke undertegnet og ratificeret, herunder gennem den jurisdiktion, de er underlagt, OECD's multilaterale konvention om gensidig administrativ bistand som ændret, har skadelige skattebegunstigelsesordninger (økonomisk udviklingsprogram, fritagne virksomheder og lov om internationalt bankcenter), har ikke givet tilsagn om at anvende BEPS-minimumsstandarderne og har ikke givet tilsagn om at løse disse spørgsmål.

12. Vanuatu

Vanuatu fremmer offshorekonstruktioner og -ordninger, der skal tiltrække overskud uden reel økonomisk substans, og har endnu ikke løst dette spørgsmål.

Vanuatu afventer en supplerende gennemgang foretaget af Det Globale Forum vedrørende udveksling af oplysninger efter anmodning.